rejauldu/bengali-wikipedia huggingface dataset:
অস্ট্রেলিয়ান ইক্যুয়ালিটি পার্টি (বিবাহ) (সংক্ষেপে এইপি) একটি প্রাক্তন অস্ট্রেলিয়ান রাজনৈতিক দল। এই দলটি  ২০১৬ সালের জানুয়ারী মাস পর্যন্ত পর্যন্ত অস্ট্রেলিয়ান ইক্যুয়ালিটি পার্টি হিসাবে পরিচিত ছিল। এই দলের প্রতিষ্ঠাতা ছিলেন জেসন টুয়াজন-ম্যাকচেইন । এইপি-এর একটি বিশেষ মঞ্চ থেকে লিঙ্গসমতা এবং এলজিবিটিকিউ সম্প্রদায়ের মানবাধিকারের পক্ষে প্রচার করা হত "New Political Party Calls for Members" . 3wnews.org. দলের প্রাথমিক লক্ষ্য ছিল ২০১৬ সালের অস্ট্রেলিয়ান রাজনৈতিক নির্বাচনে এইপি নেতা, জেসন টুয়াজন-ম্যাকচেইনকে মন্ত্রী পরিষদ দলে নির্বাচিত করা।    ইতিহাস  ২০১৪ সালের ২রা ফেব্রুয়ারী জেসন টুয়াজন-ম্যাকচেইন এবং তার দল মেলবোর্নের সেন্ট কিল্ডায় অনুষ্ঠিত এলজিবিটিআইকিউ সম্প্রদায়ের বার্ষিক অনুষ্ঠান প্রাইড মার্চের সময় অস্ট্রেলিয়ান ইক্যুয়ালিটি পার্টির সূচনা করেন। "Melbourne’s Pride March a scorching success" . starobserver.com.au. এইপি সেই বার্ষিক পদযাত্রায় এলজিবিটিআইকিউ সম্প্রদায়ের সাথে সম্পর্কিত দলের গৃহীত নীতিমালার প্রথম খসড়া প্রকাশ করে, যাদের মধ্যে ছিল বিবাহের সমতা, এলজিবিটিআই সম্প্রদায়ের স্বাস্থ্য ও কল্যাণের বিষয় এবং এলজিবিটিআইকিউ সম্প্রদায়ের দত্তক গ্রহণের অধিকার সম্পর্কিত আইন সংস্কার।  ২০১৪ সালের  ৯ অক্টোবর তারিখে এইপি অস্ট্রেলিয়ান নির্বাচনী কমিশন (এইসি) -তে নিবন্ধিত হয়।  এইপি দলের আহ্বায়ক ছিলেন জেসন টুয়াজন-ম্যাকচেইন। "Jason Tuazon-McCheyne launches Australian Equality Party" . The Sydney Morning Herald. February 3, 2014 Chris Hingston ২০১৬ সালের ২৭ জানুয়ারী তারিখে, এইসি এই দলের আনুষ্ঠানিক নামের সাথে বিবাহ বা ম্যারেজ শব্দটি যুক্ত করে দলের নাম পরিবর্তিত করার অনুমোদন দেয়।   ২০১৪ সালে এইপি শুধুমাত্র ভিক্টোরিয়া অঞ্চলেই সক্রিয় ছিল, ২০১৬ সালের সাধারন নির্বাচনে ভিক্টোরিয়া রাজ্যের প্রতিনিধিত্ব করার জন্য দল থেকে জেসন টুয়াজন-ম্যাকচেইনকে প্রার্থী হিসেবে নির্বাচিত করা হয়। দল থেকে আসন্ন নির্বাচনের জন্য প্রার্থীর পক্ষে প্রচার এবং জন সমর্থন সংগ্রহের উপর দৃষ্টি নিবদ্ধ করা হয়।   ২০১৬ সালের ফেডারেল নির্বাচনে এইপি কুইন্সল্যান্ড, দক্ষিণ অস্ট্রেলিয়া এবং ভিক্টোরিয়ার প্রতিনিধিত্ব করার জন্য দল থেকে দুজন প্রার্থী নিরবাচিত করা হয়। প্রতিনিধি পরিষদের জন্য ভিক্টোরিয়া থেকে তিনজন প্রার্থীকে মনোনয়ন দেওয়া হয়  তবে এই প্রার্থীদের কেউই নির্বাচিত হননি। দলটি সিনেট আসনের জন্য প্রতিদ্বন্দ্বিতা করা তিনটি রাজ্যে ০.৮৭%, ০.৩৮% এবং 0.৪৯% ভোট পেয়েছিল।  তাদের পক্ষে সর্বোচ্চ ভোটদান হয় মেলবোর্ন পোর্টসের আসন থেকে যেখানে তারা ১.৫৯% ভোট পেয়েছিল।    নেতৃত্ব  এইপি-এর মুখ্য নেতা ছিলেন জেসন টুয়াজন-ম্যাকচেইন। তিনি ভিক্টোরিয়ার নাগরিক ছিলেন।  টুয়াজন-ম্যাকচেইনের স্বামীর নাম অ্যাড্রিয়ান, তাদের একটি ছেলে আছে এবং তারা মেলবোর্নের উত্তর-পশ্চিমে বসবাস করেন।  সংস্থার সহনায়ক জ্যাকলিন টমলিন্স ছিলেন একজন লেখক, প্রচারক এবং কর্মী। তিনি এলজিবিটিআইকিউ সম্পর্কিত বিভিন্ন প্রচারণায় জড়িত ছিলেন। বিশেষ করে বিবাহ সমতা এবং অস্ট্রেলিয়ায় বিদেশী সমকামী বিবাহের স্বীকৃতি নিষিদ্ধ করার বিরুদ্ধে অস্ট্রেলিয়ার হাইকোর্টে তিনি আইনি চ্যালেঞ্জের মুখোমুখি হয়েছিলেন।    তথ্যসূত্র   বিষয়শ্রেণী:২০১৪-এ প্রতিষ্ঠিত রাজনৈতিক দল বিষয়শ্রেণী:২০১৮-এ বিলুপ্ত রাজনৈতিক দল বিষয়শ্রেণী:সমানাধিকার বিষয়শ্রেণী:অস্ট্রেলিয়ার বিলুপ্ত রাজনৈতিক দল বিষয়শ্রেণী:২০১৪-এ অস্ট্রেলিয়ায় প্রতিষ্ঠিত
<span style="font-size:2.50em; font-weight: bold; height: 100px; line-height: 50px; font-weight: bold;"> 90px নিবন্ধ সৃষ্টিকরণ পাতায় আপনাকে স্বাগতম!  নিবন্ধ সৃষ্টিকরণ পাতায় আপনাকে স্বাগতম! আপনার যদি উইকিপিডিয়া ব্যবহারকারী একাউন্ট না থাকে কিন্তু একটি নতুন নিবন্ধ তৈরির অভিপ্রায় থাকে ও কিছু তথ্যসূত্র/উৎস থেকে থাকে তাহলে আপনি এখানে একটি নিবন্ধ তৈরি করতে পারেন। আপনার কাছে যদি কোন নিবন্ধের শিরোনাম থেকে থাকে কিন্তু নিবন্ধ সম্পর্কে কোন তথ্য না থাকে তাহলে শুধুমাত্র শিরোনাম সরবরাহ করে নিবন্ধটি তৈরির জন্য অনুরোধ রাখুন, উইকিপিডিয়া:অনুরোধের খাতা পাতায়। আপনার যদি ইতোমধ্যেই একটি উইকিপিডিয়া ব্যবহারকারী একাউন্ট থাকে তাহলে নিজের নিবন্ধ তৈরিতে আপনি নিবন্ধ উইজার্ডের সাহায্য নিতে পারেন। বিদ্যমান কোন খসড়া বা ব্যবহারকারী খেলাঘরের নিবন্ধ পর্যবেক্ষণের জন্য জমা দিতে ইচ্ছুক থাকলে খসড়া বা ব্যবহারকারী খেলাঘর পাতার উপরে {{subst:submit}} কোডটি ব্যবহার করুন।   বর্তমানে তৈরি করা নিবন্ধ   জমা দেয়া নিবন্ধ   বর্তমানে :বিষয়শ্রেণী:নিবন্ধ সৃষ্টিকরণের জন্য জমা দেওয়া নিবন্ধ-এ টি জমা দেয়া নিবন্ধ পর্যালোচনার জন্য অপেক্ষমান আছে।
জেইন ওদ-দ্বীন মিনারটি ইরানের কাশনে অবস্থিত একটি  ঐতিহাসিক মিনার। খাজে জেইন ওদ-দ্বীন মিনারটি প্রতিষ্ঠা করেন। তিনি পঞ্চদশ শতাব্দীর তিমুরিদ যুগের অন্যতম গণ্যমান্য ব্যক্তি ছিলেন। তিনি মিনার পাশে একটি খানকাহও নির্মাণ করেছিলেন।   মনে করা হয় মিনারটি মূলত ৪৭ মিটার উঁচু ছিল। তবে কাশনের গভর্নর ও মেয়রের মতে ১৯৩১ সালে মিনারটির অর্ধেকেরও বেশি ধ্বংস হয়ে যায়। কয়েক শতাব্দীজুড়ে শক্তিশালী ভূমিকম্পগুলি মিনারটিকে খর্বাকার করে তুলেছিল।    আরও দেখুন    এসফাহন প্রদেশের ঐতিহাসিক ভবনের তালিকা   তথ্যসূত্র     বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:মিনার বিষয়শ্রেণী:ইরানের প্রত্নতাত্ত্বিক নিদর্শন বিষয়শ্রেণী:ইরানের দর্শনীয় স্থান বিষয়শ্রেণী:ইরানের ভবন ও স্থাপনা
সাঁঝবাতি শৈবাল বন্দ্যোপাধ্যায় ও লীনা গঙ্গোপাধ্যায় পরিচালিত এবং বেঙ্গল টকিজ দ্বারা প্রযোজিত ও  অতনু রায়চৌধুরী নিবেদিত একটি বাংলা নাটকীয় চলচ্চিত্র। ছবিটির মুখ্য চরিত্রে অভিনয় করেছেন  দেব, সৌমিত্র চট্টোপাধ্যায়, পাওলি দাম ও লিলি চক্রবর্তী। বেঙ্গল টকিজের ব্যানারে ছবিটি ২০ শে ডিসেম্বর ২০১৯ সালে ৫৬ টি প্রেক্ষাগৃহে মুক্তি পায়।   গল্প    অভিনয়ে   সৌমিত্র চট্টোপাধ্যায় - ছানা দাদু, সুলেখা'র বন্ধু।  দেব - চন্দন, সংক্ষেপে সবাই চাঁদু নামে ডাকে। চাঁদু সুলেখা'র বাড়ির ভৃত্য।  পাওলি দাম - ফুলি, প্রৌঢ়া সুলেখা'র (লিলি চক্রবর্তী) দেখভালের জন্য দুজন কর্মীর একজন।  লিলি চক্রবর্তী - সুলেখা, একটি বাড়িতে থাকা একলা বৃদ্ধা। তার ছেলেরা কর্মসূত্রে দেশের বাইরে থাকে।  সোহিনী সেনগুপ্ত  শ্রেয়া ভট্টাচার্য - চন্দনের একমাত্র বোন  সন্তু মুখোপাধ্যায়   সুদীপ মুখোপাধ্যায়   নির্মাণ   উন্নয়ন   চলচ্চিত্রায়ন  চলচ্চিত্রটির চিত্রায়ন মূলত কলকাতা শহরের মধ্যেই হয়েছে। ছবির কিছু দৃশ্যের চিত্রায়ন দার্জিলিংয়ে করা হয়েছে। দার্জিলিংয়ে বেড়ানোর নানা দৃশ্য ম্যাল-এ ধারণ করা হয়েছে। দার্জিলিং-এ বেড়ানোর সঙ্গে সঙ্গে একটি গানের দৃশ্যেরও চিত্রায়ন হয়েছে ম্যালে। টুংলিং-এ ছবির কিছু অংশের দৃশ্য ধারণ করা হয়। ছবির একটি প্রাতরাশের(ব্রেকফাস্ট) দৃশ্যের চিত্রায়ন টুংলিং-এ করা হয় ।   প্রচারণা ও মুক্তি   সংগীত  এই চলচ্চিত্রের সংগীত পরিচালনা করেন অনুপম রায়। গানগুলি গেয়েছেন  শান, অন্বেষা ও অনুপম রায়। ‘ক্ষমা করো’, ‘কাগজের বাড়ি’ এবং ‘বিসর্জন’ -ছবির এই তিনটি গানই লিখেছেন অনুপম রায়।   প্রতিক্রিয়া   সমালোচনা   আয়   ছবিটি ৫৬ টি প্রেক্ষাগৃহে প্রায় ৭০ টি পর্দায় (স্ক্রিন) মুক্তি পায়। প্রথমদিনে ছবিটির আয় খুবই ছিল। পরবর্তী দিনগুলিতে ধীরে ধীরে ছবির আয় বৃদ্ধি পায়। ছবিটি প্রেক্ষাগৃহ থেকে প্রথম দিনে ₹৪.৬৪ লাখ, দ্বিতীয় দিনে ₹৯.৯১ লাখ এবং  ₹১৯.২৬ লাখ আয় করে। প্রথম সপ্তাহান্তে আয় করে ₹৩৩.৮১ লাখ। ছবিতি ২৫ ডিসেম্বরে ৬তম দিনে ₹২৬.১২ লাখ টাকা আয় করে, যা ছবিটির একদিনের হিসাবে সর্বোচ্চ আয়। ৬ দিনে ছবিটি প্রেক্ষাগৃহ থেকে মোট ₹৭৪.৮৭ লাখ টাকা আয় করে।  তথ্যসূত্র  বহিঃসংযোগ  বিষয়শ্রেণী:২০১৯-এর চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র
কাতিবক্কম দক্ষিণ ভারতের তামিলনাড়ু রাজ্যের চেন্নাই জেলার একটি পুরনিগম৷ পূর্বে এটি তিরুভেলুর জেলার দক্ষিণতর শহর হলেও ২০১১ খ্রিস্টাব্দের সেপ্টেম্বর মাসে এটি আনুষ্ঠানিকভাবে চেন্নাই জেলার অন্তর্ভুক্ত হয়৷ এখানে রয়েছে দক্ষিণ রেলের চেন্নাই শহরতলি রেলওয়ের অন্তর্গত কাতিবক্কম রেলওয়ে স্টেশন৷ নিকটবর্তী অঞ্চালগুলি হলো অতিপট্টু, এণ্ণুর, এছাড়া রয়েছে নেট্টুকুপ্পম, তালনকুপ্পম, সত্যবাণীমুত্তু, এর্নাবুরকুপ্পম, কাশীকোয়িলকুপ্পম, চিন্নাকুপ্পম, ভারতীয়ারনগর প্রভৃতি সমুদ্র সৈকত৷ নিকটবর্তী মেট্রো স্টেশন হলো চেন্নাই মেট্রো নীল লাইনের উইমকোনগর মেট্রো স্টেশন৷   জনতত্ত্ব   ২০১১ খ্রিস্টাব্দে ভারতের জনগণনা অনুসারে কাতিবক্কমের জনসংখ্যা ছিলো ৩৬,৬১৭ জন, যেখানে প্রতি হাজার পুরুষে নারী সংখ্যা ৯৮৩ জন, যা রাষ্ট্রের জাতীয় গড় ৯২৯-এর তুলনায় অধিক৷ মোট জনসংখ্যার ১১.৭৫ শতাংশ তথা ৪,৩০১ ছয় বছর অনূর্ধ্ব শিশু, যার মধ্যে ২,১৯৪ জন শিশুপুত্র ও ২,১০৭ জন শিশুকন্যা৷ তফসিলি জাতি ও তফসিলি উপজাতির শতকরা হার যথাক্রমে ১৫.৬২ শতাংশ ও ০.৩৭ শতাংশ৷ গড় সাক্ষরতার হার ৭৪.৫ শতাংশ, যেখানে সাক্ষরতার জাতীয় গড় ৭২.৯৯ শতাংশ৷ শহরে মোট পরিবার সংখ্যা ৯,৩৫৪ টি৷ মোট শ্রমজীবীর সংখ্যা ১৩,২৭৩ জন, যার মধ্যে কৃষক ১৭ জন, মূল কৃষিজীবী ৪৯ জন গৃহস্থলী সংক্রান্ত শ্রমজীবী ২০১ জন, অন্যান্য শ্রমজীবী ১০,৬১৩ জন। মোট প্রান্তিক শ্রমজীবী সংখ্যা ২,৩৯৩ জন, যার মধ্যে প্রান্তিক কৃষক ৪ জন, প্রান্তিক কৃষিজীবী ২০ জন, প্রান্তিক গৃহস্থলী সংক্রান্ত শ্রমজীবী ৮০ জন, অন্যান্য প্রান্তিক শ্রমজীবী ২,২৮৯ জন।   তথ্যসূত্র   বিষয়শ্রেণী:তামিলনাড়ুর শহর ও নগর বিষয়শ্রেণী:চেন্নাইয়ের শহরতলি
গসসান কনফানি (, ; ৮ই এপ্রিল ১৯৩৬ – ৮ই জুলাই ১৯৭২) ছিলেন একজন ফিলিস্তিনি লেখক ও বিপ্লবী সমাজতান্ত্রিক রাজনীতিবিদ। তিনি পপুলার ফ্রন্ট ফর দি লিবারেশন অব প্যালেস্টাইনের নেতৃস্থানীয় ব্যক্তি ছিলেন।. ৮ই জুলাই ১৯৭২ সালে লড বিমানবন্দরে সংঘটিত গণহত্যার প্রতিক্রিয়াস্বরূপ ইস্রায়েলের গোয়েস্থা সংস্থা মোসাদ তাঁকে হত্যা করে।.  প্রাথমিক জীবন গাসসান ফায়িজ কানাফানি ১৯৩৬ সালে ফিলিস্তিনের আক্কা শহরের একটি মধ্যবিত্ত সুন্নী পরিবারে জন্মগ্রহণ করেন। তিনি ছিলেন মুহাম্মদ ফায়িজ আব্দ আল রাজ্জাকের তৃতীয় সন্তান। তার পিতা ছিলেন একজন আইনজীবী যিনি ব্রিটিশ দখলদারিত্ব বিরোধী জাতীয় আন্দোলনে সক্রিয়ভাবে অংশ গ্রহণ করেছিলেন। গাসসান যখন ছোট তখন তার পিতা রাজ্জাক অনেকবার জেলে খাটেন।. জাফার ফরাসি ক্যাথলিক মিশনারি স্কুলে গাসসান তার প্রাথমিক শিক্ষা অর্জন করেন।  ১৯৪৮-এর মে মাসে, ১৯৪৮ আরব-ইসরায়েলি যুদ্ধ শুরু হলে তা আক্কাতেও ছড়িয়ে পড়ে যার দরুণ কানাফানি ও তার পরিবারকে নির্বাসনে বাধ্য করা হয়েছিল।. এই সময়েরও এক দশক পর তার পুত্রের কাছে লিখিত এক চিঠিতে, তিনি লজ্জিত হয়েছিলেন এই ভেবে যে তার পরিবারের লোকেরা শরণার্থী হওয়ার জন্য তাদের অস্ত্র জমা দিয়ে আত্মসমর্পণ করছে।. প্রতিবেশী দেশ লেবাননের উত্তরের দিকে  পালিয়ে যাওয়ার পর তারা সিরিয়ার দামেস্কে ফিলিস্তিনি শরণার্থী হিসেবে তারা স্থায়ী হন। তারা তারা তুলনামূলকভাবে দরিদ্র ছিল; তার পিতা ছোট পরিসরে আইন ব্যবসা শুরু করেন। কানাফানি সেখানে তার মাধ্যমিক শিক্ষা সম্পন্ন করেন এবং  ১৯৫২ সালে ফিলিস্তিন শরণার্থীদের জন্য জাতিসংঘের ত্রাণ ও কর্ম সংস্থার শিক্ষা বিষয়ক সনদপত্র গ্রহণ করেন। শরণার্থী ক্যাম্পে প্রায় ১,২০০ ফিলিস্তিনি শিশুদের শিক্ষাদানের জন্য তাকে আর্ট শিক্ষক হিসেবে নিয়োগ দেয়া হয়, যেখানে তিনি ছাত্রছাত্রীদের তাদের পরিস্থিতির সাথে মানিয়ে চলতে সাহায্য করার জন্য ছোট গল্প লিখতে শুরু করেন।.   হত্যাকাণ্ড  ১৯৭২ সালের ৮ জুলাই, ৩৬ বছর বয়সে কানাফানিকে বৈরুতে হত্যা করা হয়।তার অস্টিন ১১০০ মডেলের গাড়ির পিছনের বাম্পারে ৩ কেজি ওজনের প্লাস্টিক বোমা বিস্ফোরিত হওয়ার পর দেখা যায় তিনি এবং তার সতের বছরের ভ্রাতুষ্পুত্র লামিস নাজিম পুড়ে ভস্মীভূত হয়েছেন।. মোসাদ শেষপর্যন্ত এই হত্যাকাণ্ডের দায় স্বীকার করেন।..  ইসরায়েলের দাবী মতে, লড বিমানবন্দর হত্যাকাণ্ডের প্রতিবাদে কানাফানিকে হত্যা করা হয়েছিলো, যা জাপানি রেড আর্মির তিন সদস্য কর্তৃক সম্পাদিত হয়েছিল। এ সময়, কানাফানি পিএফএলপি'র মুখপাত্র ছিলেন, এবং দলটি হামলার দায় স্বীকার করেছিলো।  পাদটীকা  তথ্যসূত্র  উৎস                         বিষয়শ্রেণী:১৯৩৬-এ জন্ম বিষয়শ্রেণী:১৯৭২-এ মৃত্যু বিষয়শ্রেণী:ফিলিস্তিনি রাজনীতিবিদ বিষয়শ্রেণী:২০শ শতাব্দীর ঔপন্যাসিক বিষয়শ্রেণী:আরব সাম্যবাদী বিষয়শ্রেণী:ফিলিস্তিনি উদ্বাস্তু বিষয়শ্রেণী:২০শ শতাব্দীর ছোটগল্পকার
কর্ম লোদয় ভুটিয়া একজন ভারতীয় রাজনীতিবিদ। তিনি সিকিম ক্রান্তিকারী মোর্চার সদস্য হিসাবে ২০১৯ সালের সিকিম বিধানসভা নির্বাচনে কবি লুংচোক থেকে সিকিম বিধানসভায় নির্বাচিত হন। তিনি পিএস গোলয় মন্ত্রিসভায় বন, পরিবেশ ও বন্যপ্রাণী, খনি, খনিজ ও ভূতত্ত্ব এবং বিজ্ঞান ও প্রযুক্তিমন্ত্রী।My NetaWho is P.S. Golay, the new chief minister of SikkimNew Sikkim Chief Minister PS Golay announced 5-day working week for government employeesP.S. Golay sworn in as Sikkim Chief Minister   তথ্যসূত্র   বিষয়শ্রেণী:১৯৬৫-এ জন্ম বিষয়শ্রেণী:জীবিত ব্যক্তি বিষয়শ্রেণী:সিকিম ক্রান্তিকারী মোর্চার রাজনীতিবিদ বিষয়শ্রেণী:গ্যাংটকের ব্যক্তি বিষয়শ্রেণী:সিকিম বিধানসভার সদস্য ২০১৯-২০২৪ বিষয়শ্রেণী:উত্তরবঙ্গ বিশ্ববিদ্যালয়ের প্রাক্তন শিক্ষার্থী
থাম্ব|মিঃ কিউ শসার সোডা  শসার সোডা হল মিস্টার কিউ কাম্বার সহ বিভিন্ন নির্মাতাদের তৈরি এক ধরণের সোডা। পেপসি কিছু বাজারে বরফ শসার স্বাদ প্রদান করে। এটি হোম সোডা প্রস্তুতকারকদের দ্বারাও তৈরি করা হয়।   আরও দেখুন    শসার রস  শসার স্যান্ডউইচ  শসার স্যুপ  কোমল পানীয়ের স্বাদের তালিকা   তথ্যসূত্র   বিষয়শ্রেণী:কার্বনযুক্ত পানীয় বিষয়শ্রেণী:কোমল পানীয়ের স্বাদ সোডা
শামসউদ্দিন ইউসুফ শাহ (শাসনকাল ১৪৭৪-১৪৮১) ছিলেন সুলতান রুকনউদ্দিন বারবাক শাহের পুত্র ও উত্তরসুরি। ১৪৭৪ সালে তিনি ক্ষমতালাভ করেন এবং শামসউদ্দিন আবুল মুজাফফর ইউসুফ শাহ নাম গ্রহণ করেন। শাসনামলে তিনি খলিফাতুল্লাহ বিল হুজ্জাত ওয়াল বুরহান, সুলতানুল সালাতিন, জিল্লুল্লাহ ফিল আলামিন ও খলিফাতুল্লাহ ফিল আরদিন উপাধি ধারণ করেন।  ইসলামি সংস্কৃতির পৃষ্ঠপোষক তার পৃষ্ঠপোষকতায় কবি জয়নুদ্দিন তার রাসুল বিজয় গ্রন্থ সম্পন্ন করেন। তার শাসনামলে বেশ কিছু মসজিদ নির্মাণ করা হয়। সবচেয়ে গুরুত্বপূর্ণ মসজিদটি হল মালদার সাকোমোহন মসজিদ, তান্তিপারা মসজিদ, কদম রসুল মসজিদ ও গৌড়ের দরাসবারি মসজিদ। নিজ রাজ্যে শরিয়া আইন প্রয়োগ করেন এবং মদ্যপান নিষিদ্ধ করেন।ABM Shamsuddin Ahmed, Shamsuddin Yusuf Shah , Banglapedia: The National Encyclopedia of Bangladesh, Asiatic Society of Bangladesh, Dhaka, Retrieved: 2011-05-03  ১৪৮১ সালে শামসউদ্দিন ইউসুফ শাহ মৃত্যুবরণ করেন।  আরও দেখুন বাংলার শাসকগণ বাংলার ইতিহাস ভারতের ইতিহাস  তথ্যসূত্র  বিষয়শ্রেণী:১৪৮১-এ মৃত্যু বিষয়শ্রেণী:ইলিয়াস শাহী রাজবংশ বিষয়শ্রেণী:১৫শ শতাব্দীর বাঙালি
কুমিল্লা কমিউটার (ট্রেন নাম্বার-৮৯/৯০) বাংলাদেশ রেলওয়ে পরিচালিত একটি যাত্রীবাহী ট্রেন। যা কুমিল্লা থেকে ঢাকা যাত্রাপথে  ব্রাহ্মণবাড়িয়া জেলা, কিশোরগঞ্জ জেলার ভৈরব বাজার, নরসিংদী জেলা, গাজীপুর জেলাকে সংযুক্ত করে। এই ট্রেনটি ২০১৯ সাল থেকে বন্ধ রয়েছে।  ইতিহাস কুমিল্লা ও আখাউড়াবাসীর দীর্ঘদিনের দাবির পরিপ্রেক্ষিতে রেল কর্তৃপক্ষ অত্যাধুনিক ট্রেনটি চালু করেছে। ট্রেনটি কুমিল্লা-ঢাকা রেলপথের ১৬টি স্টেশনে যাত্রাবিরতি করবে। সকাল সাড়ে ১১টায় আখাউড়া রেলস্টেশনে ট্রেনটির উদ্বোধনী অনুষ্ঠানের মাধ্যমে এই ট্রেনের উদ্বোধন করেন রেলমন্ত্রী মুজিবুল হক।  যাত্রাপথ কুমিল্লা কমিউটার কুমিল্লা> আখাউড়া> ভৈরব বাজার> নরসিংদী> গাজীপুর> ঢাকা মিটারগেজ রেলপথে চলাচল করত।  সময়সূচি কুমিল্লা কমিউটার কুমিল্লা ছাড়ে সকাল ৬টায়, ঢাকা পৌঁছায় সকাল ১১টা ৪৫ মিনিটে।  ঢাকা থেকে ছাড়ে দুপুর ১টায়, কুমিল্লা পৌঁছায় সন্ধ্যা ৬টা ৪৫ মিনিটে।  তথ্যসূত্র  বিষয়শ্রেণী:বাংলাদেশের এক্সপ্রেস, মেইল, কমিউটার, লোকাল ও শাটল ট্রেন বিষয়শ্রেণী:বাংলাদেশের নামযুক্ত যাত্রীবাহী ট্রেন
thumb|right|200px|লিচি চিনেনসিস তেজপুর লিচু  হচ্ছে আসামএর তেজপুরের বিভিন্ন অঞ্চলে উৎপাদিত হওয়া এক প্ৰকারের লিচু। এর বৈজ্ঞানিক নাম হচ্ছে :en:Litchi chinensis Litchi chinensis । এটি Sapindaceae পরিবারের অন্তৰ্গত Litchi গণ এর  একটা প্ৰজাতি। তেজপুর লিচুর কিছু বিশেষ বৈশিষ্ট আছে, বিশেষ করে এর আকার এবং এতে থাকা  কাৰ্বহাইড্ৰেট এর মাত্ৰার জন্য একে অন্য লিচু থেকে পৃথক করে তুলেছে। ইলাছি, বিলাতি, বম্বাই, পিয়াজী, হালধীয়া ইত্যাদি হচ্ছে স্থানীয়ভাবে উৎপাদন করা তেজপুর লিচুর কিছু প্ৰকারভেদ।  আসামের প্ৰায় প্ৰতিটি জেলাতেই লিচু হয়, যদিও শোণিতপুর জেলাতেই সৰ্বাধিক লিচু উৎপাদন করা হয়। তেজপুর লিচুর বিভিন্ন প্ৰকারের মধ্যে বম্বাই এবং ইলাছিই সৰ্বোৎকৃষ্ট প্ৰকার। কোনোধরনের কৃত্ৰিম রসায়ন প্ৰয়োগ না করেই সম্পূৰ্ণ জৈবিক প্ৰক্ৰিয়াতে উৎপাদিত এই লিচু বিদেশেও রপ্তানি করা হয়। মধ্য প্রদেশ, রাজস্থান, উত্তর প্রদেশ ইত্যাদি রাজ্যের ফলের বাজারে তেজপুর লিচুর সমাদর থাকার সাথে আমেরিকা, সুইজারল্যান্ড ইত্যাদি দেশে ও অতি জনপ্ৰিয়।  তেজপুর লিচু শোণিতপুর জেলার পরয়া, ডারিকাটি, ভালুকপুং, ওপর কছারি গাঁও, বান্দরমারী, তামুলবাড়ী, খনামুখ, মইলাগাঁও অঞ্চলে উৎপাদন করা হয়। ভৌগলিকভাবে তেজপুর লিচু  এবং   এর মধ্যে উৎপাদিত হয়। ভৌগোলিক স্বীকৃতি ২০১৫ সালের ৩১ মাৰ্চ চেন্নাইএ অবস্থিত ভৌগোলিক স্বীকৃতি প্ৰদানকারী প্রধান কাৰ্যালয় থেকে উত্তর-পূর্বের অন্য আঠ টি উৎপাদিত পণ্যের সাথে তেজপুর লিচুও ভৌগোলিক স্বীকৃতি লাভ করে।Assam’s pungent ginger, juicy litchi get GI tag ভৌগোলিক স্বীকৃতি লাভ করা উত্তর-পূর্বের অন্য আঠ টি উৎপাদিত পণ্য হচ্ছে কাৰ্বি আংলং আদা (অসম), খাছী মেণ্ডারিণ (মেঘালয়), লাৰ্জ কাৰ্ডামম (সিকিম), চরাই চকুয়া জলকীয়া (মিজোরাম), কচাই নেমু (মণিপুর), কুইন মাটিকঠাল (ত্রিপুরা), অরুণাচল কমলা (অরুণাচল প্রদেশ) এবং নাগাল্যান্ড গাছ আলু (নাগাল্যান্ড)।   তথ্যসূত্র   বিষয়শ্রেণী:লিচু বিষয়শ্রেণী:ফল
thumb|upright=1.5|বিকুর হা-তিজমোরেত চলচ্চিত্রের পোস্টার  বিকুর হা-তিজমোরেত (হিব্রু ভাষায়: Bikur Ha-Tizmoret, ביקור התזמורת, ইংরেজি নাম: The Band's Visit) ২০০৭ সালে মুক্তিপ্রাপ্ত একটি ইসরায়েলী চলচ্চিত্র। এরান কোলিরিন পরিচালিত এই ছবিটি আরব সাংস্কৃতিক কেন্দ্রের উদ্বোধনী অনুষ্ঠানে সঙ্গীত পরিবেশনের জন্য মিশর থেকে ইসরায়েলে আসা একটি ধ্রুপদী আরব পুলিশী ব্যান্ড দলের গল্প বলে যায়। তারা অনুষ্ঠান উপলক্ষে ইসরায়েলে এসে বিমান বন্দরে কোন সাহায্যকারী পায়নি। ভুল শহরের বাস ধরে ভুল শহরে চলে যায়। তারা। সেই শহরে একটি রাত কাটাতে হয় তাদের। এই রাতের কাহিনীর মাধ্যমেই তাদের সবার চরিত্র উন্মোচিত হয়।  ইসরায়েল সেরা বিদেশী ভাষার চলচ্চিত্র হিসেবে একাডেমি পুরস্কারের জন্য প্রথমে এই ছবিটিই পাঠিয়েছিল। কিন্তু, অর্ধেকের বেশি ইংরেজি সংলাপ থাকায় একাডমেই তা গ্রহণ করেনি। পরবর্তীকালে তারা বিউফোর্ট পাঠায় যা অস্কারের জন্য মনোনীত হয়েছিল।  সমালোচকরা এই সিনেমাটির অত্যন্ত ইতিবাচক সমালোচনা করেছেন। রটেন টম্যাটোসে এর রেটিং ৯৮%, অর্থাৎ শতকরা ৯৮ ভাগ সমালোচক এর প্রশংসা করেছেন। অনেক পত্রিকা এবং সাংবাদিকের গণনা অনুসারে এই ছবিটি ২০০৭ সালে মুক্তিপ্রাপ্ত সেরা ১০ চলচ্চিত্রের মধ্যে উঠে এসেছে।   তথ্যসূত্র    বহিঃসংযোগ           Trailer  at the Internet Movie Database  বিষয়শ্রেণী:২০০৭-এর চলচ্চিত্র বিষয়শ্রেণী:ইসরায়েলি চলচ্চিত্র বিষয়শ্রেণী:২০০০-এর দশকের নাট্য চলচ্চিত্র‎ বিষয়শ্রেণী:ইসরায়েলের পটভূমিতে চলচ্চিত্র বিষয়শ্রেণী:আন্তঃসম্পর্কীয় প্রণয়ধর্মী চলচ্চিত্র বিষয়শ্রেণী:মার্কিন হাস্যরসাত্মক নাট্য চলচ্চিত্র বিষয়শ্রেণী:২০০০-এর দশকের ইংরেজি ভাষার চলচ্চিত্র বিষয়শ্রেণী:ইংরেজি ভাষার ফরাসি চলচ্চিত্র বিষয়শ্রেণী:ফরাসি বহুভাষিক চলচ্চিত্র বিষয়শ্রেণী:২০০০-এর দশকের মার্কিন চলচ্চিত্র বিষয়শ্রেণী:ইংরেজি ভাষার হাস্যরসাত্মক নাট্য চলচ্চিত্র
এথেম পাশা (; ১৮৫১ – ১৯০৯) উসমানীয় সামরিক মতবাদের প্রচারে এক অটোমান ফিল্ড মার্শাল এবং শীর্ষস্থানীয় ব্যক্তিত্ব ছিল।Mehmet Metin Hülâgü, TDV Diyanet İslam Ansiklopedisi, "Gazi Edhem Paşa", v. 13, p. 449, Ankara 1996.   ব্যক্তিগত ও কর্মজীবন  এথেম জন্মগ্রহণ করেন অধুনা তুরস্কের ট্রাবজনে। ১৮৭৭ সালে প্লেভনার অবরোধের সময় তিনি গাজী ওসমান পাশার ডেপুটি ছিলেন। তিনি ছিলেন উসমানীয় (অটোমান) সেনাবাহিনীর শীর্ষস্থানীয় কমান্ডার যিনি গ্রিকো-তুর্কি যুদ্ধের (১৮৯৭) সময় থেসালিয়ান ফ্রন্টে গ্রীক সেনাবাহিনীকে পরাজিত করেছিলেন, যা তুর্কিদের চূড়ান্ত জয় এনে দেয়। ফ্রন্টের ডোমোকোসের যুদ্ধে এথেম পাশা বিশেষভাবে সফল ছিলেন। তিনি লরিসা এবং ত্রিকালা দখল করেছিলেন, তবে অন্যান্য ইউরোপীয় রাষ্ট্রগুলি গ্রিসের পক্ষে হস্তক্ষেপ করেছিল কারণ তুরস্ক আবারও মোরির বাকী অংশগুলি দখল করতে পারে বলে আশঙ্কা ছিল। ফলস্বরূপ, গ্রিকো-তুর্কি যুদ্ধের ফলে মাঠে তুরস্কের সামরিক বিজয় সত্ত্বেও কৌশলগত অচলাবস্থার সৃষ্টি হয়েছিল। ১৯৯৯ সালে কনস্টান্টিনোপলে (আধুনিক ইস্তাম্বুল) মারা যান এথেম পাশা।   তথ্যসূত্র   বিষয়শ্রেণী:১৮৪৪-এ জন্ম বিষয়শ্রেণী:১৯০৯-এ মৃত্যু বিষয়শ্রেণী:পাশা
বাহরাইন জাতীয় স্টেডিয়াম (; প্রতিবর্ণীকৃত: Stād al-Bahrayn al-Watanī) বাহরাইন দেশের রিফা শহরে অবস্থিত একটি বহুমুখী স্টেডিয়াম। মূলত এটি ফুটবল খেলা আয়োজন করে।  এটি ১৯৮২ সালে নির্মিত হয়েছিল এবং ডিসেম্বর ২০১২ সালে ২১তম আরব উপসাগরীয় কাপ এর জন্য সংস্কার করা হয়েছিল।  পোপ ফ্রান্সিস বাহরাইন জাতীয় স্টেডিয়ামে ৫ নভেম্বর, ২০২২-এ একটি পবিত্র পোপ গণের আয়োজন করেছিলেন, যেটি অনুষ্ঠানের জন্য সাময়িকভাবে সংস্কার করা হয়েছিল। গণসমাবেশে জনগণের সদস্যরা উপস্থিত ছিলেন এবং বাদশাহ হামাদ বিন ঈসা আলখালিফা এর উপস্থিতিতে এটি পরিচালিত হয়েছিল। স্টেডিয়ামে একটি অস্থায়ী কেন্দ্র মঞ্চ স্থাপন করা হয়েছিল যাতে পোপ এবং রাজাকে আতিথেয়তা দেওয়া হয়। এটি প্রথমবারের মতো চিহ্নিত করেছে যে একজন পোপ বাহরাইনে একটি গণসমাবেশ করেছেন, এবং ঘটনাটি সারা বিশ্বের মিডিয়া আউটলেটগুলি দ্বারা ব্যাপকভাবে প্রচারিত এবং কভার করা হয়েছিল। আন্তঃধর্মীয় সংলাপ এবং সহযোগিতার জন্য পোপ ফ্রান্সিসের প্রচেষ্টার অংশ ছিল পোপ গণ।  তথ্যসূত্র  বহিঃসংযোগ  ওয়ার্ল্ড স্টেডিয়ামে বাহরাইন জাতীয় স্টেডিয়াম  ফুসবলটেম্পেলে বাহরাইন জাতীয় স্টেডিয়াম  বিষয়শ্রেণী:জাতীয় স্টেডিয়াম বিষয়শ্রেণী:১৯৮২-এ প্রতিষ্ঠিত
মেহের বানু (জন্ম: ১৯৯৪) হচ্ছেন পাকিস্তানের একজন অভিনেত্রী; লাহোরে জন্মগ্রহণকারী মেহের পাকিস্তানি নাটক, চলচ্চিত্র এবং ওয়েব ধারাবাহিকে কাজ করেছেন। ২০১২ থেকে ২০১৩ সালে এআরওয়াই ডিজিটাল চ্যানেলে প্রচারিত 'দাগ' নাটকে অভিনয়ের জন্য মেহের লাক্স স্টাইল পুরস্কারের জন্য মনোনয়ন প্রাপ্ত হয়েছিলেন (সেরা অভিনেত্রী বিষয়শ্রেণীতে)। তিনি ২০২০ সালে মুক্তিপ্রাপ্ত ওয়েব ধারাবাহিক 'চুড়েলস'-এ নারীবাদী চরিত্র 'জোবায়দা' নামে অভিনয় করেছিলেন। কর্মজীবন মেহের মূলত টেলিভিশন নাটকে অভিনয়ের জন্য ভালো পরিচিত। এআরওয়াই ডিজিটালের 'দাগ' (২০১২) নাটকে উমামা চরিত্রে অভিনয়ের জন্য মেহের প্রশংসিত হন এবং ২০১৩ সালের লাক্স স্টাইল পুরস্কার অনুষ্ঠানে মনোনীত হন। মেহেরের অভিনীত আরো গুরুত্বপূর্ণ নাটক হচ্ছে জিও টিভিতে প্রচারিত 'মিস ফায়ার' (২০১৩-২০১৪), উফ ইয়ে মহাব্বাত (২০১৪) এবং হাম টিভির 'বান্টি আই লাভ ইউ' (২০১৩-২০১৪)।  ২০১৮ সালে মুক্তিপ্রাপ্ত 'মোটরসাইকেল গার্ল' ছিলো মেহের অভিনীত প্রথম চলচ্চিত্র।  তথ্যসূত্র  বহিঃসংযোগ  বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:পাকিস্তানি চলচ্চিত্র অভিনেত্রী বিষয়শ্রেণী:পাকিস্তানি টেলিভিশন অভিনেত্রী বিষয়শ্রেণী:উর্দু চলচ্চিত্র অভিনেত্রী বিষয়শ্রেণী:পাকিস্তানি নারী মডেল বিষয়শ্রেণী:২১শ শতাব্দীর পাকিস্তানি অভিনেত্রী
চৌধুরীহাট কলেজ নোয়াখালীর কোম্পানিগঞ্জের চর পার্বতী ইউনিয়নের প্রাণকেন্দ্রে অবস্থিত একটি শিক্ষাপ্রতিষ্ঠান । ১৯৯৮ সালের ১২ সেপ্টেম্বর এটি প্রতিষ্ঠা করা হয়। ২০০২ সালে কলেজের এমপিওভুক্তকরণ ও অবকাঠামোগত উন্নয়ন সাধিত হয় এবং ২০১৪ সালে কলেজটি ডিগ্রি কলেজে উন্নীত হয়। বর্তমানে প্রতিষ্ঠানে স্নাতক (পাস) স্তরে বিএ (পাস), বিএসএস (পাস) ও বিবিএস (পাস) কোর্স এবং উচ্চমাধ্যমিক স্তরে বিজ্ঞান, মানবিক ও ব্যবস্যা শাখা চালু আছে।   ইতিহাস  চৌধুরীহাট ডিগ্রি কলেজ নোয়াখালীর কোম্পানীগঞ্জ উপজেলার চরপার্বতী ইউনিয়নের কেন্দ্রে অবস্থিত একটি শিক্ষাপ্রতিষ্ঠান। ১৯৯৮ সালের ১২ সেপ্টেম্বর জনাব সামছুল আলমের ব্যবসায়িক প্রতিষ্ঠানে একটি বৈঠকে আমানত উল্যাহ্ কলেজটি প্রতিষ্ঠার প্রস্তাব করেন। কলেজটি ১৯৯৮ সালে প্রতিষ্ঠিত হয়। ২০০২ সালে কলেজটি এমপিওভুক্ত হয় এবং পরিকাঠামোগত উন্নয়ন হয়। ২০১৪ সালে এটি ডিগ্রি কলেজে উন্নীত হয়। পরবর্তীতে কলেজে আই.সি.টি ভবনসহ আরও উন্নয়ন করা হয়।   তথ্যসূত্র   বহিঃসংযোগ    বিষয়শ্রেণী:১৯৯৮-এ প্রতিষ্ঠিত শিক্ষাপ্রতিষ্ঠান বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয় বিষয়শ্রেণী:নোয়াখালী জেলার মহাবিদ্যালয় বিষয়শ্রেণী:নোয়াখালী জেলায় জাতীয় বিশ্ববিদ্যালয় অধিভুক্ত মহাবিদ্যালয়
-দেশ প্রত্যয়টি হল একটি ইন্দো-আর্য শব্দ। এর দ্বারা একটি ভৌগোলিক অঞ্চল বুঝায়। দক্ষিণ এশিয়া এবং দক্ষিণ-পূর্ব এশিয়ার অনেক অঞ্চল এবং রাষ্ট্রের নামের সাথে দেশ শব্দটি যুক্ত থাকতে দেখা যায়:   দেশ, মহারাষ্ট্র, ভারতের একটি স্থান  বাংলাদেশ, দক্ষিণ এশিয়ার একটি দেশ বা রাষ্ট্র  ব্রহ্মদেশ, বার্মা/মিয়ানমারের বিকল্প নাম যার অর্থ "ব্রহ্মার দেশ"  গড়দেশ, উত্তরাখণ্ডের গড়ওয়াল বিভাগের একটি ঐতিহাসিক নাম  গুর্জরদেশ, ভারতের একটি ঐতিহাসিক অঞ্চল যা পূর্বাঞ্চলীয় রাজস্থান এবং উত্তর গুজরাতের সমন্বয়ে গঠিত ছিল  খানদেশ, উত্তর ভারতের ঐতিহাসিক অঞ্চল  খানদেশ জেলা, ঐতিহাসিক প্রশাসনিক জেলা  সিন্ধুদেশ, একটি স্বাধীন সিন্ধি রাষ্ট্র গঠনের জন্য পাকিস্তানের কিছু সিন্ধি জাতীয়তাবাদী দল দ্বারা প্রচারকৃত একটি ধারণা   আরও দেখুন   প্রদেশ  দেশ  -আবাদ  -ল্যান্ড  -পুর  -পট্টনাম  -স্তান  -টানিয়া   তথ্যসূত্র   বিষয়শ্রেণী:বাংলা শব্দ ও বাক্যাংশ বিষয়শ্রেণী:স্থান নাম উপাদানের ব্যুৎপত্তি বিষয়শ্রেণী:প্রত্যয়
ব্রজমোহন জানা (? - ১ অক্টোবর, ১৯৪২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম সংগ্রামী ও শহীদ। তিনি ১৯৩০ খ্রিস্টাব্দে আইন অমান্য আন্দোলন এবং ভারত ছাড় আন্দোলনে অংশগ্রহণ করেন। লাঠির আঘাতে পুলিস তাকে হত্যা করে।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৫০৭,   জন্ম শিক্ষাজীবন ব্রজমোহন মেদিনীপুরের বাসিন্দা ছিলেন। তার পিতার নাম মধুসূদন জানা।   তথ্যসূত্র   বিষয়শ্রেণী:১৯৪২-এ মৃত্যু বিষয়শ্রেণী:পশ্চিমবঙ্গের বিপ্লবী বিষয়শ্রেণী:ভারতীয় বিপ্লবী বিষয়শ্রেণী:পশ্চিম মেদিনীপুর জেলার ব্যক্তি বিষয়শ্রেণী:ভারতবর্ষের স্বাধীনতা আন্দোলনের শহীদ বিষয়শ্রেণী:পশ্চিমবঙ্গের ভারতীয় স্বাধীনতা কর্মী বিষয়শ্রেণী:বাঙালি বিপ্লবী বিষয়শ্রেণী:ভারতীয় স্বাধীনতা কর্মী বিষয়শ্রেণী:ভারতীয় স্বাধীনতার বিপ্লবী আন্দোলন
ঘাটেশ্বর ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার মন্দিরবাজার থানার অন্তর্গত একটি গ্রাম। এই গ্রামের উল্লেখযোগ্য পুরাকীর্তি হল দুইটি আটচালা শিবমন্দির।   বসু পরিবারের আটচালা শিবমন্দির ১২৬২ বঙ্গাব্দে রাণী রাসমণির দেওয়ান হরিনারায়ণ বসু ১৬ ফুট ৪ ইঞ্চি X ১৫ ফুট মাপের ও ৩০ ফুট উচ্চ একটি পূর্বমুখী প্রতিষ্ঠালিপিহীন আটচালা শিবমন্দির প্রতিষ্ঠা করেন। ১০ ফুট ৩ ইঞ্চি X ৭ ফুট ৪ ইঞ্চি। ১৩ ফুট ৭ ইঞ্চি X ১৩ ফুট ৪ ইঞ্চি মাপের মন্দিরের আয়তাকার গর্ভগৃহে পাশখিলান ও পেণ্ডেনটিভ করে গম্বুজাকারে নির্মিত। মন্দিরের শিবলিঙ্গে হরিনারায়ণ বসুর পিতা কৃষ্ণচন্দ্র বসুর নাম উৎকীর্ণসাগর চট্টোপাধ্যায়, দক্ষিণ চব্বিশ পরগণা জেলার পুরাকীর্তি, প্রকাশনা প্রত্নতত্ত্ব ও সংগ্রহালয় অধিকার, পশ্চিমবঙ্গ সরকার, ৩৩ চিত্তরঞ্জন অ্যাভেনিউ, কলকাতা-৭০০০১২, প্রথম প্রকাশ, ২০০৫   ঘোষচৌধুরী পরিবারের আটচালা শিবমন্দির ঊনবিংশ শতাব্দীর প্রথমার্ধে স্থানীয় ঘোষচৌধুরী পরিবার দ্বারা ২৪ ফুট ৯ ইঞ্চি X ২১ ফুট ৩ ইঞ্চি মাপের ও ৩০ ফুট উচ্চ একটি দক্ষিণমুখী আটচালা শিবমন্দির নির্মিত হয়। মন্দিরে আয়নিক ক্যাপিটাল ও ফ্যানেলাইটের প্রয়োগ করা হয়েছে।   প্রত্নতত্ত্ব  ঊনবিংশ শতাব্দীর নব্বইয়ের দশকে এই গ্রামে একটি পুকুর সংস্কারের সময় তিনটি প্রাচীন জৈনমূর্তি আবিষ্কৃত হয়। এর মধ্যে একটি তীর্থঙ্কর আদিনাথের মূর্তি কলকাতা শহরে আশুতোষ সংগ্রহালয়ে সংরক্ষিত রয়েছে।   তথ্যসূত্র   বিষয়শ্রেণী:দক্ষিণ চব্বিশ পরগনা জেলার প্রত্নস্থল